b'\n_START_ARTICLE_\nBengalrev\n_START_SECTION_\nBeskrivelse\n_START_PARAGRAPH_\nBengalrev er mindre enn alle underartene av r\xc3\xb8drev, men minner ellers mye om denne. Pelsen er blek oransje i fargen, m\xc3\xb8rkere over ryggen enn langs sidene. Den har kremhvite tegninger langs nedre delen av kinnene, foran p\xc3\xa5 halen og i brystet. Ogs\xc3\xa5 labbene har innslag av kremhvitt, mens haletippen er sort. Den spisse snuten har innslag av m\xc3\xb8rk beh\xc3\xa5ring p\xc3\xa5 den fremste parten. \xc3\x98rene er st\xc3\xa5r i forhold til hodest\xc3\xb8rrelsen._NEWLINE_Bengalreven veier gjerne 2-4 kg. Kroppen utgj\xc3\xb8r 45-60 cm inkludert hodet, mens halen gjerne er ca. 25-35 cm lang.\n_START_SECTION_\nUtbredelse, habitat og matvaner\n_START_PARAGRAPH_\nBengalrev finnes i nesten hele India og i store deler av Nepal og Pakistan. Den unng\xc3\xa5r skogkledte omr\xc3\xa5der og s\xc3\xb8ker heller mot \xc3\xa5pne sletter og skr\xc3\xa5ningene i Himalaya. Den lever helst av insekter, egg, fugler og gnagere, men som de fleste rever er den altetende. Det betyr at den ogs\xc3\xa5 kan spise kadaver om anledningen byr seg. Kanskje ogs\xc3\xa5 frukt og plantemateriale.\n_START_SECTION_\nAtferd og reproduksjon\n_START_PARAGRAPH_\nBengalrever danner parforhold som kan vare livet ut. St\xc3\xb8rre familiegrupper oppst\xc3\xa5r n\xc3\xa5r valpene blir lenger enn normalt. Det er observert at tisper kan die sammen, noe som tyder p\xc3\xa5 at denne reven av og til kan danne st\xc3\xb8rre familiegrupper. Flere voksne individer er ogs\xc3\xa5 observert mens de hviler sammen. De kommuniserer med lyder, kroppsspr\xc3\xa5k og markeringer._NEWLINE_Paringstiden er i desember-januar. P\xc3\xa5 denne tiden er hannene spesielt vokale. Tispa g\xc3\xa5r drektig i 50-53 dager og f\xc3\xb8der som regel i januar-mars. Kullet er best\xc3\xa5r som regel av 2-4 valper, og begge foreldrene deltar i valpestellet. S\xc3\xa5kalte hjelpere har ikke blitt observert. N\xc3\xa5r valpene blir 5-6 m\xc3\xa5neder gamle klarer de seg selv.'